[image: ]

ПРОТОКОЛ № 3

От проведено заседание на Постоянна комисия по Младежки дейности, спорт и туризъм към Общински съвет Златоград

Комисията е в състав:
· Александър Илийков
· Станислав Гюнелиев
· Д-р Ерол Чинар
· Йорданка Романова
· Искрен Караметулов
Присъстват: 
Днес 10.11.2025 г., (понеделник) от 17:00 часа, се проведе заседание на Постоянна  комисия по Младежки дейности, спорт и туризъм. Председател на постоянната комисия е господин Александър Илийков. За присъствието на членовете на комисията се води присъствен списък. В заседанието взеха участие от Общинска администрация - г-жа Елмира Угорлиева – Пехливанова – зам. кмет на Община Златоград,  инж. Елка Чаушева – секретар на Община Златоград, г-жа Диана Димитрова – Юрисконсулт, публичен изпълнител и лице по защита на личните данни,  г-н Любомир Ангелов - Директор на Дирекция "Хуманитарни дейности, благоустрояване, озеленяване и  опазване на околната среда". Присъстваше г-жа Емилия Кръстева – Председател на Общински съвет Златоград, родители на деца трениращи плуване и граждани. 

Предварително е изпратена покана – дневен ред на членовете на постоянната комисия и ръководството на Общинска администрация.

Господин Илийков поздрави присъстващите и с кворум от 4 общински съветници откри заседанието на Постоянната комисия по Младежки дейности, спорт и туризъм. 


                                                                 ДНЕВЕН РЕД:

1. Молба от родителите на деца, трениращи плуване, с вх.№ ОС-888/28.10.2025г.;
Молба от председателят на Плувен клуб „Тритон“, с вх.№ ОС-889/28.10.2025г.


***************************************
По т.1 от дневния ред: Молба от родителите на деца, трениращи плуване, с вх.№ ОС-888/28.10.2025г.;
Молба от председателят на Плувен клуб „Тритон“, с вх.№ ОС-889/28.10.2025г.

Г-н Илийков даде думата на госпожа Кръстева.
Г-жа Кръстева: Постъпи в Общински съвет молба от родителите на децата трениращи плуване при г-жа Ю. В., те са членове на плувен клуб „Тритон“ и те изразяват несъгласие с заповедта на кмета на Община Златоград, в която се казва, че в работно време г-жа Ю. В. не може да извършва треньорска дейност. В същото време има и молба от Ю. В., която също изразява несъгласие относно същата заповед.  Тук са представители на родители на деца, които тренират в плувен клуб „Тритон“, и тъй като всички сме наясно, че плувният басейн е база, която Общински съвет със свое решение е взел и я предоставя абсолютно безплатно за ползване на всички деца, които желаят да тренират от община Златоград, целта на тази среща е в един вид да намерим някакъв изход от ситуацията, да могат и двата плувни клуба да тренират равнопоставено и да не се отнемат правата на едните деца, да тренират при един треньор, да се пренасочват при друг, защото децата на общината не са чак толкова много. Ние трябва да ги пазим като личности, да избягваме конфликтни ситуации. Ще очакваме на това заседание, първо може би трябва да дадем думата на присъстващите родители да кажат своите искания и след това очаквам от общинска администрация, които са представители на кмета на общината да предложат варианти, с които и двата клуба да бъдат равнопоставени в ползването на плувния басейн. Целта на тази комисия е единствено всички деца да могат тренират при свой избран треньор и да бъдат равнопоставени в ползването на базата – плувен басейн в училище „Васил Левски“. 
Г-н Илийков: Кой желае да вземе отношение, някой от родителите? 
Г-жа Топчиева: Здравейте, аз съм В. Т., една от родителите. Моето дете тренира при Ю. В. вече повече от година. Първо започна, когато беше Ю. В. треньор към плувен клуб „Златоград“, тогава тя изпълняваше дейността и спасител назначен от община Златоград, в частност от г-н Янчев и треньор към плувен клуб „Златоград“. Тогава е нямало такъв проблем, тя да изпълнява тези две дейности. Знаем всички, г-н Ангелов е тук, искам да каже колко години г-н О. Г. е бил и спасител назначен от община Златоград на трудов договор, като спасител и е изпълнявал, съвместявал дейността треньор, едновременно. Ние след поредица от случки, единственият ни вариант г-жа Ю. В. да бъде треньор на децата ни беше да създадем такъв плувен клуб. Това беше казано, че е единственият вариант г-жа В******** да тренира децата ни е да е към някакъв плувен клуб. Наложи се, създаде се такъв клуб, децата се записаха, всичко беше регламентирано и след това последва една забрана от г-н Янчев, това нещо да се случва. Сега тук с това нещо се проявява нещо, като междуличностно, точно личностно към Ю. В. и то даже не към личността й г-жа В********, а по скоро тя като треньор към плувен клуб „Тритон“, защото след като е нямало проблем тя да изпълнява и да съвместява тези две дейности, когато е треньор към плувен клуб „Златоград“, няма го този конфликт, нали на трудовата и характеристика, като спасител към Златоград и изведнъж се появява този конфликт и това е. Създава се едно разделение, едно личностно, а тук трябва да сме повече професионалисти, повече да гледаме това, колкото е възможно повече деца да тренират, да имат свободен избор към кой да тренират. Това е един такъв проблем, който се насажда в града. Не го гледайте само, тя няма право в случая, но пак казвам искам да ми се обясни как така години наред с г-н Г****** – нямаше този конфликт, с г-жа В********** към плувен клуб „Златоград“ - нямаше този конфликт и сега изведнъж, когато се създаде нов клуб има конфликт. Точно тук се вижда личностното, а не точно конкретно към този човек. 
Г-н Илийков: Добре, давам думата на администрацията. Кой ще вземе отношение? Г-жа Угорлиева, заповядайте.
Г-жа Угорлиева: Аз първо да изразя съжаление, че се е създала такава ситуация, която всички вие тук сте я приели като така раздразнителна и разделяща двата клуба. В никакъв случай, най-малко кмета има за цел да раздели функционирането и тренирането на спортни клубове. Още повече, че всички ние тук, както каза и г-жа Кръстева, знаем колко скъпо струваща е поддръжката на едно такова съоръжение, каквото е нашият басейн и да видим увеличаване на желаещите деца да плуват, дори и създаването на нали не само един, ами и друг плувен клуб. Това е радващо и точно за нас е радващо, защото всички ние тук, представителите на местната власт, полагахме през годините усилия това нещо да се случи. И пак, както каза и г-жа Кръстева, аз съм сигурна, че ние ще намерим удовлетворяващо решение за всички заинтересовани страни, независимо, че в този конфликт, че в основата на този проблем лежи някакъв междуличностен конфликт, в който страна не са нито Общински съвет, нито кмета на община Златоград. Относно съвместяването на спасител и треньор, ако е имало някаква практика през времето, това може би не знам как да кажа, тук липсва и г-жа В*******, на работа е и затова не успява да дойде по всяка вероятност, както и другите, които ги казахте. Това е било някаква договорка между тях, но не е регламентирано от кмета на община Златоград. Ролята на спасител е извън плувния басейн. Ролята на треньора е в плувния басейн. В момента имаме плуващи и трениращи деца на два плувни клуба. Докато се тренират едните деца трябва да има спасител, който да наблюдава другите деца, които не тренират. Въпреки всичко аз смятам, че има няколко варианта да се разреши проблем, който смятам, че реално погледнато не е проблем. Може да говорим за по гъвкаво работно време, така че да е удовлетворително за г-жа В*******, за вас и за децата, защото вашите деца ходят на училище. През времето, в което те са на училище няма как да бъдат тренирани. Независимо от това, за да съществува басейна, той трябва да има спасител. Бихме могли да говорим и за намалено работно време, ако тя проявява желание, но нали разбирате, това са взаимоотношения, които се регламентират между работодател и работник. Г-жа В******** може да дойде, може да ги заявите, може да ги коментираме. Има няколко варианта, които бихме могли да ги обсъдим, така че да функционират и двата клуба. Мои приятели също са записали децата си да тренират при г-жа В*******, просто защото децата им искат там да тренират. Тя е създала добро впечатление сред тези деца и те са изразили желание там да тренират. В същото време създава и друго впечатление сред други родители, които не искат децата им там да тренират. Но пак ви казвам, в тази конфликтна ситуация страна не е Общински съвет, не е и кмета. И понеже ние искаме да съществува този плувен басейн, в него да се извършват и тренировъчни дейности, тоест ролята на спасителя е важна. А кмета на община Златоград е в договорни взаимоотношения с нея и тази заповед, която е получила няма санкционен характер. Тя преповтаря длъжностната характеристика на г-жа В*******, с която тя се е съгласила и е подписала. Това е. 
Г-жа Кръстева: Г-жо Угорлиева, тогава да се надявам, че ще имате среща с г-жа В********, ще предложите варианти, при които да се получи така, че трениращите деца към този плувен клуб да могат да тренират с г-жа В******** и съответно другия клуб ще си тренират и те както до сега. Въпросът е да се избегне този конфликт и както чухме родителите по една или друга причина и те са накърнени и им е засегнато по някакъв начин и достойнство и всичко. Не случайно не сме изпратили молбата от г-жа В*******, защото там много конкретно е преразказана срещата между нея и господин кмета на общината. Затова във ваше лице, вие поемате ангажимент да се проведе разговор, от който действително да се получи ефект децата да могат да тренират при Ю. В., която в момента е и треньор на плувен клуб „Тритон“.
Г-жа Угорлиева: Разбира се, че такава среща никога не сме отказвали да направим и досега, в качеството си на представител на местната власт, изразявам и становището на кмета Янчев, той никога не е казвал, че децата не могат да тренират от този плувен клуб в басейна, но като институция нали разбирате, че няма как ние да злоупотребяваме с нормативната база и никак не е за подценяване ролята на спасител. В момента, в който функционира, изпълнява дейност дадено лице като спасител ще се затрудни ролята му на треньор и обратното. В момента, в който едно и също лице е треньор, в рамките на едно и също работно време на него ще му бъде трудно да изпълнява и функцията на спасител, но това е възможно да бъде променено. Но ще трябва сред нас да говорим, нали между работодател и работник. Тоест кое време е удобно за треньора или за спасителя, не може вие да кажете, тя може да го каже. 
Г-н Ангелов: Благодаря, добър вечер на всички! Да започна от конкретния въпрос и след това, ако позволите да разгърна и аз темата, като човек, който все пак е пряк ръководител на г-жа В********** и имам наблюдение върху нейната работа и върху всичко това, което се случва до момента. Първо, понеже се спомена името на един човек, на който дължим много в Златоград, човек който може да каже разви плуването в нашия град и общината и благодарение на него деца постигнаха успехи на високо национално ниво, а именно О. Г. О. Г. беше спасител в община Златоград, спасител плувен басейн дълги години. За съжаление преди две години му се наложи поради лични причини в семейството да се прибере в Смолян, за което много съжаляваме всички. Той беше спасител с работно време от 8 до 5 часа, като в часовия диапазон след 17 до 19:30 беше и треньор към плувен клуб Златоград, а в моментите, в които той не работеше като спасител беше на граждански договори към плувен клуб „Златоград“. Това относно О**** и твърдението, че е съвместявал. По същия начин между другото съм в лични разговори с г-жа В******, в която между другото много трудно комуникираме, въпреки че съм пряк ръководител и би трябвало да обсъждаме всяка една ситуация с нея. Контакта с нея ми е много труден, но в един от редките разговори, в които можеше конструктивни да проведем с нея през това време, аз съм и предлагал вариант извън работно време да бъде треньор, но тя категорично ми беше отказала. Разбира се г-жа Угорлиева е права, че трябва да се намери някакъв вариант и това наистина касае взаимоотношения работодател и служител, какъвто се явява в случая кмета на общината и г-жа В**********, като служител в общината. Убеден съм, че ако се седне на разговор може да се постигне конструктивно решение, но всичко е въпрос на диалог, който се надявам да се води, защото има няколко опции, на които би трябвало да се обсъдят между работодателя и служителя. Категорично ще подкрепим всякакви инициативи свързани с плувния басейн и с тренирането на децата, защото в крайна сметка сме доказали през годините, че не малко усилия и организационни, и финансови и всякакви други сме полагали, за да може този плувен басейн да функционира и да задоволява потребностите на децата. Знаете, че от двете области Смолян и Кърджали може би има два функциониращи басейна или три, като единия е при нас в Златоград. Надявам се г-жа В******** да се отзове наистина на един конструктивен диалог с нейния работодател и да се решат всички проблеми и конфликти, които има натрупани, защото пък нека да бъдем честни, трябва все пак да се спазват някакви нормативи, кодекс на труда, защото заради всичкото това натрупано напрежение през последните месеци бяхме свидетели на редица проверки, сигнали от Инспекция по труда, от РЗИ и така нататък, които поставиха в невъзможност кмета да не предприеме издаването на подобна заповед, защото в крайна сметка той трябва да защити, както себе си като работодател, така и служителя в лицето на г-жа В********. Така, че наистина тази заповед не е санкционна, тя е превантивна и е от полза и за работодателя и за служителя. Благодаря.
Г-жа Кръстева: Г-н Ангелов, вие казахте, че г-н О. Г., когато е бил треньор не е бил спасител. Това значи ли, че по време на тренировки басейнът може да бъде без спасител? Когато се провеждат тренировките, може ли басейнът да бъде без спасител?
Г-н Ангелов: По принцип О. Г. притежава освен треньорска правоспособност, защото той е треньор по плуване, сертифициран. Да, той може да бъде. Той е и спасител със завършен курс, така че…..
Г-жа Кръстева: Тъй като казахте, уточнихте, тази практика между другото не е създадена от Ю. В., тя е била подписана от Мирослав Янчев. Една година тя е била и спасител и треньор, така ли е било? Да. Затова в момента родителите желаят това да продължи. Сега ние разбираме, че нормативно това е нарушение. И аз питам. Когато О. Г. е работил, като треньор от 5:30 до 8 басейна е бил без спасител, така ли? С да или не.
………….
Г-н Гюнелиев: Вие одеве казвате, че ако е спасител не може да бъде треньор, тоест ако е треньор трябва да има отвънка спасител. Това искат да кажат. Аз искам също да попитам. Тази другата госпожа, която води тренировки, тя по същия начин ли работи? Тоест, като води тренировки трябва да има и спасител. Тя няма документ за спасител и едната и другата до колкото знам. Така, че не могат и двете да съвместяват. Тоест в момента и единия треньор и другия треньор нямат дипломи за треньорство. Така ли да го разбирам?
Настъпи неясен дебат
Г-н Илийков даде думата на г-жа Кръстева
Г-жа Кръстева: Чисто нормативно, без да споменавам имена, защото вие го казахте, че треньора, когато е извършвал треньорска дейност, той е бил до 5:30 и след 5:30 е тренирал деца. Задължително ли е да има спасител в басейна докато се провежда тренировъчна дейност? Независимо кой е, питам дали един треньор, когато тренира децата си трябва да има спасител. Да или не? На мен чисто нормативно трябва да ми бъде изяснено дали когато се провежда тренировъчна дейност трябва да има спасител или треньора носи отговорността за децата. 
Г-жа Угорлиева: Съгласно нормативната база, за да функционира общинският басейн, ние трябва да осигурим спасител. Тоест, за да може да се тренира в този басейн, ние трябва да имаме спасител. И това сме направили, тоест ние сме назначили спасител, а не треньор. Взаимоотношенията между треньор….. Плувните клубове имат взаимоотношения с треньорите си. Те носят отговорност за човека, който са наели, дали отговаря на условията, дали има диплома, дали е добър, дали може да тренира децата. Но за да функционира басейна, за да работи трябва да имаме спасител. От общината не се изисква да има треньор, а да има спасител. И затова са назначени – един ученик, който може да, има опция да роботи по „Младежки практики“, сега новата програма, той по една програма е назначен на 4 часа спасител и г-жа Ю. В., която при нас е предоставила сертификат от друга държава, че е спасител.
Г-н Илийков: Само да попитам и двамата ли треньори имат и спасителна, то какво всъщност трябва да имаш, за да си спасител.
Г-жа Кръстева: Аз доколкото разбрах, независимо дали един човек може да бъде и спасител и треньор, когато се провежда тренировъчна дейност трябва да си има и спасител. Защото представете си, че ако са 15 деца и треньора е зает с 5 и се случи нещо с шестото дете, може би трябва да има спасител. За това ми беше въпроса. Независимо какъв е треньора дали може да бъде и спасител, когато се извършва тренировъчна дейност, може би трябва да има и спасител, нали така? Затова няма да ми давате пример с г-н Г*******, защото това за мен е порочна практика, която е създадена и в момента се търси продължение на тази практика. А ние трябва да избегнем този момент и затова казах, че ще търсим равнопоставено ползване на плувния басейн. Това значи ли, че ако г-жа В****** стане треньор, то няма да има спасител? 
Г-жа Угорлиева: Не, не, ние имаме едно момче.
Г-жа Кръстева: Вие имате момче, което е на 4 часа.
Г-н Илийков даде думата на г-н Ангелов.
Г-н Ангелов: Г-жа В******* има спасителска правоспособност, нали така? Би трябвало да има, да. След като имаме правоспособност, тя маже да извършва тренировки на децата си в извън работно време, защото реално тя ще провежда тренировъчно-обучителен процес с децата от нейния клуб. Самият факт, че има правоспособност това и дава право да работи в басейна и има договор към клуба, тоест може да бъде и треньор към клуба. Аз, затова казах О**** има правоспособност на спасител има и договор към плувния клуб, има и разрешение да тренира децата след работно време. Същото предложихме и на г-жа В*******, за съжаление тя не го прие, но сега предполагам, че в новите разговори може пък и да се съгласи. Не знам, не мога да твърдя.
Г-жа Романова: Да речем г-жа В******* от 5 до 7 има тренировки с нейния клуб, докато тя провежда тренировки с нейния клуб, идват 5 деца, които искат просто да ползват басейна. 
От общински администрация отговориха, че не може, от 5 до 7 само клуба.
Г-жа Романова: Това трябва да го уточним, защото ако има и други плуващи, тя няма да може да изпълнява функциите си. Тогава трябва да има още един, който да е спасил в басейна.
Г-жа Кръстева: Ако има такова желание от страна на общинска администрация, аз Ви предлагам да проведете разговор с г-жа В********. Дори Ви предлагам да предложите една среща между двата клуба, за да се върви в нещо, което е хубаво за децата. Просто да не се настройват децата едни срещу други. Нека да го има спортния дух, състезателния дух, но не да бъде в такава грозна посока, която в момента се е получила. Децата не заслужават това, родителите още повече, защото сме малък град, всички се познаваме и не е хубаво да се създават такива отношения. Предполагам, че и те се чувстват неудобно и не им е приятно да се изострят отношенията. Аз Ви предлагам да проведете един разговор и да се събере, ако трябва комисията отново, за да се види дали е стигнато да някакъв резултат. Ако поемате такъв ангажимент, г-жо Угорлиева?
Г-жа Романова: Аз само от опита си на учител бих искала да ви кажа, че по принцип децата едно друго не се нападат. Това много рядко се случва. Родителите вие, двата отбора трябва да се срещнете и да се разберете, защото по-често нещата идват от родителите. Децата няма как да знаят кой какво, коя може, коя не може. Много често се коментира пред децата и се получава това от вас, от родителите. Всеки си защитава своето дете, но все пак едните деца са решили, че ще бъдат при г-жа В******, другите не знам другата госпожа коя е. Но е хубаво родителите също да се уважат едни други. Децата гледат от вас. Просто каквото вие правите, децата гледат вас. Разберете се родителите не се плюйте едни други, не плюйте треньора еди кой си, другия, в случая В******* защитаваме, другите пък плюят В*******. Не е хубаво това. И няма нужда да стигаме чак до тука. Просто ако бяхте като родители седнали и са бяхте разбрали. Двамата треньора също, те са възрастни хора, ако бяха седнали и са се разбрали, децата въобще нямаше да разберат за какво става на въпрос, а е лошо да гледаме децата, които не могат да се понасят, защото тренират в различни отбори.  
Г-н Илийков: Г-н Ангелов, само да попитам Вие имате ли информация в единия клуб колко деца има трениращи, и в другия клуб колко има?
Г-н Ангелов: Сега не мога да отговоря на този въпрос, но миналата година знаете, че ние по критерии оценяваме всеки клуб. Те са длъжни да ни дават информация всяка година до 31 януари за субсидията, която изразходват и в един от критериите, които трябва да дадат като информация е именно състезатели, които плуват, тоест се състезават или са картотекирани или само тренират и така нататък. Имаме такава информация за плувен клуб „Златоград“. Мисля, че бяха около 75 трениращи и около 15 или 20 картотекирани, които имат право да участват в състезания. За новия плувен клуб все още нямаме такава информация, защото не са ни предоставяли, защото тя се дава до 31 януари на следващата година. Предполагам, че ще има информация следваща година и ще знаем точно колко деца тренират, колко са картотекирани, колко ходят на състезания, в какви състезания са ходили, защото нали знаете на база тези критерии, след това и субсидията се разпределя. Така, че на този етап не мога да отговоря за „Тритон“. За плувен клуб „Златоград“, по спомен, дано да съм коректен и да не бъркам 75 общо трениращи и около 15 или 20 картотекирани за състезания. 
Г-н Илийков даде думата на г-жа Кръстева.
Г-жа Кръстева: Аз към родителите. Искам да Ви кажа, че Вие сте ни сигнализирали, защото имате проблем. Няма лошо. Общински съвет е собственик на базата, кмета е работодател на работещите в басейна и то само на спасителите. Треньорите са си към плувните клубове. Да, вие се обръщате, защото се е получило така, че една практика е прекратена, като не се е знаело, че не може така да се работи. Сега- обръщам се отново към г-жа Угорлиева. Дано в рамките на една седмица да има резултат от среща и да се успокоят и родители, и деца, и двата спортни клуба, за да могат да тренират спокойно всички деца, кой където желае и при който треньор желае при него да тренира. Важното е да се използва пълноценно басейна и да няма създадени конфликти. Но тава, че е подадена молба, жалба и така нататък, нека да не се използва като някакъв политически дивидент и да се настройвате срещу хората, които са подали сигнала. Добре, категорично казахте, че няма. 
Г-жа Угорлиева: Аз наистина се надявам да се запази този добър тон, въпреки че след като се намесват и родителите, леко преекспонация виждам в проблема създаден, пак както, да не се повтарям, в основата на който проблем не стои нито Общински съвет, нито кмета на общината. Много хубава споделеност каза г-жа Романова, преди малко. Такава среща никога не е отказвана, никога не ни е и искана в интерес на истината. Проблема, както казах е доста преекспониран, за нас лично не съществува, защото стига да има желание от страна на треньор, от страна на комбинация на спасител с треньор, биха могли да се намерят удовлетворителен резултат, такъв който и да не поставя под риск и нашата институция, защото пак повтарям ние работим с нормативна база, администрация, има документи, които трябва да ги съблюдаваме. 
Г-н Ангелов: Относно риска за общината, за работодателя и за служителя, който одеве споменах. Трябва да имаме предвид, че г-жа В*******, напълно официално, открито ни уведоми с писмо до нейния работодател, че е председател на спортен клуб станала, нов и че заявява желание заедно с този спортен клуб тя да осъществява тренировъчна дейност в плувен басейн, в който тя е и спасител. Нали разбирате, говоря към родителите, че като получим така официална информация, която е абсолютно нарушение на кодекса на труда и на нейната длъжностна характеристика кмета трябва да реагира някак. Няма как да не направи такава превантивна заповед. Той е длъжен да защити себе си и служителя да не се случва токова дублиране. Тя ни уведоми с писмо, че тя е председател на новосформиран спортен клуб и иска, има желание да тренира децата от този клуб в спортния басейн. Така, че действието на кмета наистина не е личностно, а то е институционално, защото в такъв случай ако ние не направим превантивно такава вид заповед, това значи, че ние се съгласяваме да се случват неща, които са нерегламентирани в басейна.
Г-н Илийков: Може би, родителите са объркани от това, че г-н Г******** ги е съвместявал тези двете неща.
Г-н Ангелов: Да, за съжаление обаче в последните месеци наистина, не знам дали Вие госпожи и господа от Общински съвет, родителите със сигурност знаят и тези, които са тук, и тези отзад, които са, че се създадоха неминуемо много конфликти. Неминуемо много конфликти, жалби, сигнали, 112, РЗИ, Инспекция по труда, тоест дейността на спасителя, дейността в плувния басейн е под зоркият поглед на институциите и то на контролиращи институции, които контролират работата както на работодателя, така и на служителя. Затова опитвам се нали много спокойно да Ви го обясня. Това нещо не е просто така, как да кажа самоволно направено на личностна основа, чисто институционално решение. 
Г-жа Романова: Аз само не можах да разбера. Тя Ви е уведомила, че ще бъде треньор и смята да тренира своите плувци в басейна, но преди малко вие казахте, че ще е след 5 часа, защото предполагам тя тренира след работното време.
Настъпи неясен дебат. 
Г-н Илийков: Някой от родителите иска ли думата? Г-жо Романова, имате думата
Г-жа Романова: Това момче, което сте наели на 4 часа, какъв е проблема примерно той да бъде от 4 до 7. Това са неща елементарни. 
Г-н Гюнелиев: Тоест това момче е на 4 маса, така ли? За двата клуба, ако отговаря по 2 часа на ден и за двата клуба, като спасители. Щом има нов човек направете го по два часа и на двата клуба и точка по въпроса. Ами да, два часа да бъде спасител на единия клуб, два часа на другия клуб да бъде спасител.
Г-н Илийков даде думата на С. Т. родител на дете трениращо в плувен клуб „Златоград: 
Г-жа Топалова: Това не е в нашите компетенции, защото ние не знаем броя на децата. На мен доколкото ми е известно, плувен клуб Златоград.  Аз съм родител на дете от плувен клуб „Златоград“, С. Т. се казвам. И това, което в момента се дискутира, не знам дали може да се намери някакъв вид разрешение, защото броя на децата в единия клуб значително надвишава броят на децата в клуба „Тритон“. А в този период, в който тренират нашите деца, нали се сещате, че няма да може да ги вмъкнем в два часа да направим тренировка за всички деца, а пет деца да се тренират в два часа, за да може да ползваме услугите на спасител. 
Г-н Илийков: Имате предвид, че децата стават много в басейна и няма как да се вместят. 
Г-жа Топалова: Да. В тези два часа, които, въпрос на организация, но според мен много трудно ще се направи тази организация. Друго, което исках да вметна, което засегнахте, това е за практиката, която е започната по времето на О. Г. Не мисля, че при него е била порочна практика, както в случая се случва, защото той е лицензиран треньор с диплома и спасител. И при наличие на една диплома треньор по плуване, той е достатъчно компетентен и на него отпада това задължение да има и спасител в басейна.
Г-жа Кръстева: Нека да не коментираме личности, въпроса ми беше принципен. Трябва ли да има спасител, когато се извършва тренировъчна дейност или не трябва да има спасител? Това исках да уточня за себе си и за всички останали. Ако въпроса е принципен, когато има тренировъчна дейност, да има спасител няма какво да го коментираме дали един човек може да бъде и спасител и треньор, защото той не може да бъде разделен на две. Нали така казахте г-н Ангелов, че независимо дали е спасител или треньор трябва да има още един спасител, щом се извършва тренировъчна дейност. Ако се извършва дейност на 70 деца или на 50, както казаха и ако има 20 деца, значи не трябва да има спасител в басейна, така ли?  
Г-н Ангелов: Пак казвам, ако треньора, които е лицензиран и за треньор и за спасител, извършва тренировки на своите деца извън работното време на спасителя, не е проблем, защото има спасителска правоспособност освен треньорска, тоест той има право да работи с децата. Разбирате ли? Той е и спасител и треньор. Затова казвам, че г-жа В********, ако наистина има спасителска правоспособност и треньорска такава не е проблем в извън работно време с разрешение на работодател да си тренира децата. Пак казвам има решение, въпроса е тя да благоволи да седнем да разговаряме.
Г-жа Топчиева:  Искам да знам, това означава ли, че басейна ще работи след работно време? И другото е има един такъв момент, в който ние сме подсказвали, че е хубаво и събота, защото това е басейн, който генерира много разходи, а де факто жителите на община Златоград, които искат не само деца да тренират е хубаво да има и един такъв от почивните дни, в които също да се работи, защото вие казвате, че явно басейнът може да работи извън работно време. И другото, това означава, че Ю*****, аз сега не знам другия плувен клуб и треньорката дали има и спасителна. Щом няма, значи техния клуб, ако няма спасител назначен от общината, който да е за целия басейн не може да тренира и тогава също се създава проблем. Далеч съм от мисълта, разберете искам наистина да има голям консенсус между двата клуба. Затова ми стана интересно, че се засмяха. Искаме да има разбирателството, двата клуба да работят, защото например няма как да стане както при футбола. Тук децата са ограничени, трябва да имат училищни занимания до 4:30, трябва задължително да е след това. А отделно, ако плувен клуб „Златоград“ има много деца, той ще си прецени дали да си назначи един треньор или трима треньора. В зависимост от децата, това вече всеки клуб си го решава, нали спрямо децата. 
Г-жа Угорлиева: Ако може факти само да кажа. Имаме на разположение двама спасителя, с договорени взаимоотношения с община Златоград, два клуба регистрирани по надлежният ред, желание за спортуване. Не виждам да има някакъв проблем. Просто трябва да дойде човекът, който смята, че има проблем, да се разбере с работодателя си, за да уточним работното време такова, каквото на него му е необходимо, на него му е удобно, съответно без да влизаме в разрез с нормативната база. Ако ще бъде на трудов договор с община Златоград на осем часов работен ден, като спасител трябва да фигурира това, което ви го казах. Ако иска да е на 4 часа спасител, за да може да тренира през останалото време, това също е въпрос на разбирателство с нея. Така, че г-жо Кръстева, среща ще бъде направена с г-жа В********, ако иска. 
Г-н Илийков: Аз имам един въпрос към родителите. Вие имате ли някакъв конкретен план, по който трябва да се случват нещата, който може да го предоставите? Имате ли нещо което сте мислили, като дни тренировки, като часови пояс?
[bookmark: _GoBack]Г-жа Топчиева: Вижте сега, нашата молба беше такава, защото наистина аз казахте нали, че г-н Г******** не е извършвал тренировъчна дейност.  Аз моето дете, като беше на градина съм го карала при него в порядъка от три до пет. Така, че явно са се случвали някакви неща. Съгласна съм, че в един момент по стечение на обстоятелствата това ще спре и ОК, след като това е порочна практика, след като това е с разрез на закона, ние няма какво друго да направим, трябва да се съобразим и това ще е по този начин. Така, че не сме мислили да друг вариант. Молбата ни беше такава, защото се е случвало, г-жа В****** беше и треньор и спасител миналата година и затова нашата молба беше, ако може така и да продължи. След като не може ще мислим други варианти. Да и се надявам ще се измисли, но съща така е много добър вариант да се види ако може поне събота. Да се направи така, че плувният басейн да работи. Той ще генерира приходи, не само от деца. Вижте сега, той и сега генерира много повече разходи от колкото приходи. Никой не знае дали едни деца, които са обременени с други тренировки, занимания през седмицата няма да се възползват в събота. Аз лично бих се възползвала, ако работи басейна в събота и бих си плащала и в големите градове сумата е доста по-голяма от три лева
Г-н Ангелов: Във връзка с това, че много деца се събират между четири и шест, защото точно тогава излизат от училище и се струпват да тренират. Соня това пак е въпрос на организация от спасителя, защото съвсем спокойно може, ние имаме пет огромни коридора, нашият плувен басейн е по олимпийски размери 25 на 12,5. Пет големи коридора, в които тези мънички деца могат спокойно да плуват по пет шест на коридори. Позволява горе, въпрос на организация е да се разпределят балансирано между коридорите, за да не става, както един ден, пак получих сигнал, в който имаше струпване на деца в пети коридор на 8-10 деца, в първи коридор имаше 2-3, нали това не е балансирано разпределение. Това е ролята на спасителя.
Г-н Илийков: Всеки ден ли има тревки?
Г-н Ангелов: Всеки ден. Ролята на спасителя е да разпределя балансирано ползването на коридорите между децата. Това е, така, че това може да се постигне и не е притеснително. 
Г-жа Кръстева: Аз се обръщам към кмета на общината в лицето на г-жа Угорлиева, на г-жа Чаушева. Имаме база, Общински съвет е преценил, че тази база е предоставена безплатно на децата от община Златоград. Има желаещи да спортуват, имате спасители, имате и треньори. Топката е у вас г-жо Угорлиева, и очакваме разрешение в рамките на една седмица да уведомите Общински съвет, защото не би било редно ние да организираме тази среща, но след като има проблем, ние желаем той да бъде разрешен и очакваме да ни уведомите. По най-добрия възможен начин да спортуват и двата клуба, да вървят в спортен дух, да се уважават, да няма между тях дразги и кавги. Дали са 20 деца в единия клуб, 100 в другия, ако се появи и трети клуб и него ще го включим. Всички деца имат право да спортуват и да бъдат абсолютно равнопоставени. Така, че очаквам в рамките на една седмица да уведомите Общински съвет за резултатите от проведени срещи за разрешаване на проблема. 
Г-жа Угорлиева: Да, аз поех такъв ангажимент, че до края на седмицата такава среща ще бъде направена, стига да има желание от страна на заинтересованите страни, и че решението на така наречения проблем е в ръцете на работодател и работник.
Г-н Илийков: Ще бъде решено, надяваме се и се уведоми ОбС. С това закривам заседанието. 

Поради изчерпване на дневния ред, господин Илийков закри заседанието на Постоянната                       комисия по Младежки дейности, спорт и туризъм.





Александър Илийков
/Председател ПК/



Изготвил: 
Елмира Топчиева - Меркова,
Гл. специалист „Канцелария ОбС“

